Diphilos

Diphilos [d'ifilos] (vanakreeka keeles Δίφιλος, ladinapäraselt Diphilus; 4. sajand eKr Sinope – 3. sajand eKr Smürna) oli vanakreeka komöödiakirjanik.

Diphilos oli koos Menandrose ja Philemoniga tuntumaid uusatika komöödiakirjanikke. Ta veetis suurema osa elust Ateenas, kuhu ta ka maeti.

Antiikallikate järgi kirjutas Diphilos 100 näidendit ning võitis kolmel korral lenaiadel peetud komöödiavõistluse. Tänapäeval on teada 60 pealkirja ning säilinud on u 130 katkendit.Fragmendid on avaldatud väljaandes Poetae comici Graeci, vol. 5: Damoxenus–Magnes, ediderunt R. Kassel et C. Austin. Berlin; New York: de Gruyter, 1986 Nende põhjal hinnates olid tema näidendid uuele komöödiale iseloomulikud linnakodanike elu käsitlevad naljamängud.

Diphilose näidendid avaldasid mõju Rooma komöödiakirjanikule Plautusele.

 Viited 

Kategooria:Vanakreeka näitekirjanikud
Kategooria:Sündinud 4. sajandil eKr
Kategooria:Surnud 3. sajandil eKr